Source: http://www.graiul.ro/2019/04/01/am-inceput-returul-asa-cum-trebuia/
Timestamp: 2019-05-22 23:45:23+00:00

Document:
Am început returul aşa cum trebuia - Graiul Maramuresului <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
• ACS Tomitanii Constanţa – CSM Ştiinţa Baia Mare 5-49 (0-13) •
CSM Ştiinţa Baia Mare a debutat în returul Superligii de rugby cu victorie, obţinută la malul mării, împotriva celor de la Tomitanii Constanţa, scor 5-49 (0-13), victorie care le-a adus zimbrilor şi punctul bonus ofensiv. Cinci puncte care nu au schimbat cu nimic poziţia din clasament a zimbrilor, aceştia având de recuperat şase, respectiv şapte puncte faţă de primele trei clasate.
Disputa de la malul mării a fost controlată în totalitate de către oaspeţi, CSM Ştiinţa arătând ca o grupare mult mai puternică faţă de turul campionatului, transferurile efectuate în pauza competiţională întărind echipa la toate capitolele. Trebuie să spunem că aceste aspecte pozitive e necesar să fie confirmate şi în etapele cu adversarii din faţă, iar prima oportunitate e în etapa viitoare, când pe Arena Zimbrilor va poposi campioana Timişoara Saracens. E nevoie de victorie pentru a prinde încredere şi pentru a relansa lupta la titlu.
Cele mai importante momente ale partidei: Min. 3 – eseu Apostol, Manole ratează transformarea: 0-5; Min. 23 – cartonaş galben Tomane; Min. 27 – penalitatea transformată de Manole: 0-8; Min. 39 – cartonaş galben Andrei Toader; Min. 39 – Pristăviţa eseu, Manole ratează transformarea: 0-13; Min. 43 – penalitate pentru oaspeţi, Manole transformă de la 25 m central: 0-16; Min. 45 – Maravunawasawasa eseu, Manole transformă: 0-23; Min. 58 – eseu Tomane, Manole ratează transformarea: 0-28; Min. 64 – cartonaş galben Immelman; Min. 73 – Nasalo înscrie primul eseu în contul gazdelor, Burlacu ratează transformarea: 5-28; Min. 78 – eseu Alexe, Manole transformă: 5-35; Min. 80 – eseu Nica, Manole transformă: 5-42; Min. 80 – eseu Apostol, Manole transformă: 5-49. • CSM Ştiinţa Baia Mare: Taniela Maravunawasawasa, Alexandru Bucur, Jason Tomane, Sione Fakaosilea, Adrian Apostol, Dorin Manole, Alexandru Ţiglă, Constantin Pristaviţa, Ovidiu Cojocaru, Waisea Nailago, Dumani Mtya, Florian Roşu, Andrei Iurea, Alexandru Alexe, Răzvan Ailenei – cpt. Rezerve: Adrian Ţală, Roberto Tejerizo, Laurenţiu Nica, Jacob Immelman, Helarius Kisting, Mihai Lămboiu, Ionuţ Balaban, Sean Morrell. Antrenori: Mario Alejandro Canale, Paul Rusu.
Rezultatele etapei 8: SCM Gloria Buzău – Timişoara Saracens 18-19; ACS Tomitanii Constanţa – CSM Ştiinţa Baia Mare 5-49; CS Universitatea Cluj-Napoca – CSA Steaua Bucureşti 19-36; CS Dinamo Bucureşti – CSM Bucureşti 22-50.
Etapa viitoare (sâmbătă, 6 aprilie): CSM Bucureşti – CS Universitatea Cluj-Napoca, ora 11.00; CSM Ştiinţa Baia Mare – Timişoara Saracens, ora 11.00; CS Dinamo Bucureşti – SCM Gloria Buzău, ora 13.00; CSA Steaua Bucureşti – ACS Tomitanii Constanţa, ora 13.00.
23 mai 2019, 2:45

References: CSM 

CSM 
 CSM 
 CSM 
 CSM 
 CSM 
 CSM 
 CSM